open-index/open-wikipedia-markdown huggingface dataset:
Knokke

**Knokke** is een luxe badplatse an de zêe, die dêel uutmakt van de gemêente Knokke-Heist in West-Vloandern. ‘t Bestoat in feite uut drie badplatsn, van zuud noa nôord: Albertstrange, Knokke zelve en ‘t chique 't Zoute. Vo de fusie in 1965 woaren d’r 13.932 inweuners en 15.653 in 2003. In ’t noordn van Knokke ligt ‘t Zwin, een nateurgebied ip de grenze van België en Olland. 
## Geschiedenisse
De geschiedenisse van Knokke is nauwe verboundn met ’t Zwin, in vroegere tydn een inham van de Nôordzêe en een voargeule tout in Brugge. De kapelle en de klinieke van Sint-Catharina in de Vardenaarspolder, ton nog groundgebied van Koudekerke/Heist, zyn al in 1227 vermeld. Round 1405 zyn ounder groaf Jan zounder Vrees d’oude zêedykn, die de grenze vormdn tusschn de dunen en nog nie ingedykte schorrn, tout één dyk gebouwd die deureliep van Duunkerke tout Sas van Gent. Dien dyk, de Groaf-Jansdyk, bestoat nu nog alsan gedêeltelik. In 1640 teldege ‘t dorp Knokke moa 200 inweuners, die in klêne uzen weundn achter de dunen en styf oarme woarn.
In de 17e êeuwe was ‘t Knokse groundgebied van strategisch belang en de Spanjoardn bouwdn under fortn in ‘t poldergebied.
Van 1830-1838 en de Belgische troepn de Hazegraspolder bezet vo te belettn dan d’Ollanders de sluus zoun openen vo de vlakte ounder woater te zettn. 
An ’t end van de 19e êeuwe evolueerde Knokke van landelik dorp noa badstad.
## Beziensweirdigheedn
:15px *Kykt noa [[Bouwkundig erfgoed in Knokke]]*
thumb|left|Stadhuus van Knokke

## Nateure
* 't Zwin: nateurreservoat
* De vlindertuin, e vlinderpark nie verre van 't Zwin, geslootn in 2010. 
* 't Golfpling: (twêe x 18 holes). Sedert 1981 beschermd landschap.

File:ZWIN.jpg|'t Zwin
File:Knokke - Dominicanenkerk 1.jpg|Dominicoanerkerke
File:Alfred Verwee002.jpg|Beeld van Alfred Verwee
File:Twee Groetende AVL-Mannen 02.jpg|Beeld van Joep van Lieshout
Seule

thumb|right|Een plastiekne seule
E **seule**, 'n **êemer**, nen **oaker** of ne **ketel** is en opslagvat, dat is lik en tunne, mor zounder ulle. Dat is ountstoan in den oudn tyd toune da ze nog koein met den and moestn mèken.

Je kut e seule erkenn an zyn vorme en an zyn andvat. De vorme is round ollounder met tonne lik nen cilinder da ze derop gezet en woardeure dat ie woaterdichte is. In en normale seule kut er oungeveer nen kleine 10 liter woater. J'et seuln in plastiek mor ouk in metoal, en de hele nieuwe zyn nu ol in inox, moa da zyn ook de dierste.
Assebroeke

**Assebroeke** (Nederlands: *Assebroek*) is e dêelgemêente van Brugge, West-Vloandern. 't Ligt an de zuudôostkant van Brugge. Assebroeke et dezelfste postcode lik Sinte-Kruus en ter wordt doar dikwils een kê mee gemist in de administroatie.

Ofbeeldienge:Assebroek - Oud Gemeentehuis.jpg|'t Oekd gemeenthuus an 't Perretje
Ofbeeldienge:Assebroek.jpg|Assebroeksche Mèrschen, Sint-Trudo Ledeke en kerke van Ver-Assebroeke

Assebroeke wos zelfstandig toet up 't ende van 1970 os't by Brugge wierd gevoegd. 't Aad 'n ippervlakte van 8,52&nbsp;km² mor oendertusschen is 't er do 200 hectoaren bygekommen, da't van Sinte Machiels gekreeg'n ed, noamelik 't stik tusschen de Gentsche Voart en de Steenbrugsche Wandelienge. Ip den êest'n van janewoari 2008 woaren der 19.257 iweuners die Assebroekenoaren genoemd word'n (bronne NIS).

Up Assebroeke zyn d'er verschillende parochies:
* Sinte Katriene
* Kristoffel
* Assumpta
* Stêenbrugge
* Ver-Assebroeke

## Bezienswèèrdigeedn
:*Kyk noa [[Bouwkundig erfgoed in Assebroeke]]*
* 't Brugsch Kerkof - met ounder andere 't graf van Guido Gezelle 
* Ver-Assebroeksche parochiekerke mè drievnd marmern bildje en den of van de pastorieê
* D'ougde êrberge "De Lelie"
* Nateurgebiêd "Assebroeksche Meersen"
* Nateurgebiêd "Gemene Weidebeke"
* Kienderboerdery "De Zeven Torretjes" 
* Oegde scheure "’t Leenhof" 
* Beschermd oed-klôosterdoming "Engelendale" 
* Abdyhoeve "Sint-Trudo" 
* Blosocentrum Julien Saelens met atletiek- en vielopieste
thumb|left|D'ougde êrberge ''De Lelie'' 

## Bedevoartsplekke
Surtout in de meimoand goan d'er nog oltyd vele mensen up bedevoart noa de kerke van Ver-Assebroeke. Volgens de legende blêef 't marmeren bêeld van Maria dryvn oe de Geuzen 't in de zêe smeten. 
Die legende is te ziene up de brandgloazen van de kerke.
Vierkant

thumb|right|250px|E vierkant

E **vierkant**, dat is in de meetkunde e vlakke vorme worvan da d'oekn 90 groadn zyn en worvan dat de zydn even lank zyn. 't Es een specioal geval van ne regelmoatigen vieroek. 

E Vierkant is 'n specioal geval van ne rechtoek èn van 'n rute.
Nen kubus èt 6 vierkanten vo zyvlakkn.
De diagonaln van e vierkant zyn eevn lank,snydn mekoar middndeure èn stoan lôodrechte up mekoar.

## Formules
* 't Ippervlak van een vierkant met zyde a is a2
* Den omtrek is 4 * a.
* De langde van den diagonoal is \sqrt{2} * a
WTV

thumb|'t Logo va WTV

**WTV**, of vuluut **West-Vlaamse Televisie**, is de regionoaln televiezjezender voe 't zuudn van West-Vloandern. Nunder zendgebied omvat de arroundissementn Ieper, Roeseloare, Kortrik en Tielt.

WTV wos êen van d'êeste regionoale zenders in Vloandern en startige in Kuurne, op 1 februoari 1993. WTV is eigendom van de Roularta-groep. 

Nu werkn ze nauwe t'ôpe me Focus, de zender voe 't nôordn van West-Vloandern. De twêe redaksjes zittn ten ander in 't zelfste gebouw in Roeseloare.   

In 't begun woarn Johan Persyn, Jessie De Caluwé, Marleen Vanhecke, Kris Borgraeve, Diederik Decraene en Lucien van achter 't nieuws de bekende koppn. 

WTV en Focus zyn ôok bekend van udder akties, zo ein ze in 2006 nen CD uutgebrocht *[[Typisch Westvloams]]* genoamd, me vôorol artiestn dien in 't West-Vlams zingn, gelik Johny Turbo, Will Tura, Flip Kowlier, Jimmy Frey, Marva, Willem Vermandere, Westvlams Gemiengeld Vintekoor, Laura Lynn, Lucy Loes,...

## Externe koppelienge
*Officieeln website
Tijl Uilenspiegel

[left|thumb|100px|Till Eulenspiegel ([Mölln)]]
[thumb|100px|Till Eulenspiegel ([Mölln)]]

**Tijl Uilenspiegel** is e personage ut et gelyknoamige boek van Charles de Coster (1827-1879). 

Uilenspiegel wos e deugniet die in 'n zestienstn êeuw roundtrok deur hêel Vloandern en zelfs Duutsland, woa dan ze nem *Till Eulenspiegel* noemn. E kulde olleman, en e wos benauwd voe niemand. De vertellingsjes over Tijl Uilenspiegel bestoan ol vele langer dan 't boek van De Coster, moa dankzie nem is 't personage echt bekend gerocht. 

De Coster et 't êen en 't ander zelve utgevoen. Lamme Goedzak bievôorbeeld, de bestn moat va Tijl: e froajn dikzak die voeral an eetn peist. 
In 't boek va De Coster speelt Uilenspiegel oek e rolle in 't verzet tegen de Spanjoarn die in de 16sn êeuw boas woarn in nuuze streke.
Brugse Tripel

thumb|right|Den Brugsen Tripel
**Brugse Tripel** is een amberkleurig bier van ôge gistienge, da sedert 1987 gebrouwn wordt deur de brouwery De Gouden Boom (Den Goekden Boum in Brugge). D'er zit 8.7% alcol in. 't Wordt verkocht in flaschen van 33 en 75 cl, in magnums van 1,5 l én in voatn van 30 l.

Sedert da Palm Brouweryn de zake heed overgepakt, is de merkname veranderd in *Brugge Tripel*.
E3 Saxo Bank Classic

thumb|'t Peletong binst den E3 Prys 2008
Den **E3 Saxo Bank Classic**, vroeger bekend lyk den **E3 Harelbeke**, is e koerse voe profs van ca. 200 kilometers  mè start en ankomste in Hoarelbeke. De noame verwyst noa d' oude noame van den E17, die langs Hoarelbeke passeert. De koerse bestoat ol sedert 1958. 

Ze wos ossan verreên op e zoaterdag, in de periode tussn Milaan-San Remo en de Roende va Vloandern. Vanof 2005 wos den E3 oenderdeêl van 't continentoal circuit, den UCI Europe Tour. Den 1stn september 2011 is officieel bekend gemakt dat de koers voe de periode 2012-2015 deêl goat uutmoakn van den UCI World Tour. Doarom goat ie van nu voôrs deure ip de vrydag voô Gent-Wevelgem.

Het parkoers volgt het klassiek patrôon deur de Vlamsche Ardennen. In 2012 goat de Meur van Geroardsbergn der voe den eêste keê by zyn.

Tom Boonen het de koers 5 keêrs gewonn en j' is doamee recordhouder.

Den dag achter den E3, is 't ie ôok olle joare georganiseerd vo de wielertoeristn: ge kunt gy kiezn vo de korte route (80&nbsp;km) of de lange route (130&nbsp;km). 'n Start en 'n arrivée is an in de sporthal De Dageraad nevenst 't Forestierstadium de voetbolpleine nevenst De Goavers.

## Overzicht winnoars

## Externe koppelienge
* Officieeln website
Yevgueni

thumb|Yevgueni's frountman Klaas Delrue.<br/><small>Foto: Stephanie Verbeken</small>
**Yevgueni** es nen groep woavan dat de zanger en frountman, Klaas Delrue, afkomstig es van Rekkem. De groep es ols grap ountstoan ip het Leuvens interfacultair songfestival in 2000. In 2001 bringn ze nen demo ut **Proper gewassen**, die via Nekka Nacht zorgt voor erkenninge: ze krygn noamelik zowel de pers- als de publieksprys. In 2005 komt udder echt debuut ut: *Kannibaal*. Ge keunt uddere muziek omschryvn als behôrende by het beetre Nederlandstoalige chanson.   

## Leedn
*Klaas Delrue: zang, akoestische gitaar, moundharp
*Geert Noppe: toetsen, zang
*Maarten van Mieghem: bas, akoestische gitaar, zang
*Stef Vanstraelen: drums, percussie
*Patrick Steenaerts: elektrische gitaar, mandoline

## Discografie
*2001 Proper Gewassen (demo)
*2005 Kannibaal
*2007 Aan de Arbeid
*2009 We zijn hier nu toch
*2011 Welkenraedt
*2012 Live Gent/Brugge
*2014 Van hierboven
*2017 Tijd is alles

## Externe koppelienge
*Officieeln website
Scheldewindeke

**Wiendeke** (Officieel Nederlands: *Scheldewindeke*) es een deel van Ôosterzele in Ôost-Vloandern en ligt neffest Gent. Wiendeke bestaat al van 1977 en 't es 1184 ectoare grôot.

## Bezienswoardigheedn
*Sint-Kristoffelkerke, 13 eeuwn oud 
*Pittoresk marktplienske 
*Sporthalle *De Kluize*

Ofbeeldienge:Scheldewindeke (Oosterzele) - dorpzicht.jpg|Zicht ip 't dorptje
Ofbeeldienge:Station Scheldewindeke - Foto 2 (2009).png|De stoatie van Scheldewiendeke
De Gouden Boom

thumb|right|Logo van de brouwery
**De Gouden Boom** is een Brugsche brouwery woar da ze biern lik Brugse Tripel, Brugge Blond en Abdybier Steenbrugge (Dubbel en Tripel) brouwn. De brouwery ligt in 't ertjie van Brugge.

## Geschiedenisse
In 1455 brouwdege Jan Hugheins bier in Brugge, ip de plekke van de udige brouwery. In 1872 kocht Jules Vanneste de gebouwn, en begost met de brouwery 't Hamertjie, dat êest biern van lege gistienge makte, mor in 1983 begosten z'ook biern van ôge gisting te brouwn. Ip't zelste moment veranderde de name in *De Gouden Boom*. In 2003 zyn ze overgepakt deur de Palm groep (Brouwery Palm NV), en nu maken ze dêel uut van de Palm Breweries NV groep.  

## Weetje
In Brugge zelve zeggen ze ni Gouden Boom, mor "Goekden Boum".

## Externe koppelienge
*De officieeln website
Trapezium

thumb|right|250px|Nen trapezium

Nen **Trapezium** es nen specioaln vorm van nen vieroek. In een trapezium zyn der twêe zydn evenwydig an elkoar, moar de lengte van de zydn meugn ollemoale verschillend zyn en de oek'n meugn verschillen va 90°. De ippervlak van een trapezium es gelik an **h * (a + b) / 2**, me *h* de ôogte, *a* de lengte van de kortste evenwydige zyde en *b* de langste.
Parallellogram

thumb|right|250px|Nen parallellogram

Nen **parallellogram** es een specioale vorm van nen vieroek. De 4 zydn zyn 2 an 2 even lang en evenwydig an elkoar, moar d'oek'n zyn nie nôodzoakelik 90°. 't Ippervlak van nen parallellogram keun je bereek'nen an de hand van volgende formule: ipp = boasis * ôogte.
Rechtoek

thumb|right|250px|Nen rechtoek

Nen **rechtoek** es nen specioaln vorm van nen vieroek. De minimoale vereiste vo nen rechtoek t'ein es da de 4 oek'n 90° zyn. Als gevolg doavan zyn de zydn twêe an twêe even lang, moar ze moetn nie olle viere even lang zyn. 't Ippervlak keun je bereek'nen als volgt: a * b.
Rute

thumb|right|250px|Een rute
Een **rute** es nen specioaln vorm van een vieroek. Een rute moe minimoal vier zydn van gelyke lengte ein, moa nie nôodzakelik 4 rechte oekn. De twêe overliggende oekn zyn gelyk en de zydn zyn evenwydig an makoar. 't Ippervlak keun je bereeknen deur de diagonoaln te vermênigvuldigen en toune deur twêe te dêeln (**( d1 * d2 ) / 2**).

Een rute kan ôok een veister betêekenn. vb. 'k Ei eur ruutn ingesmeetn.
Vieroek

thumb|right|250px|nen geweunn vieroek

Nen **vieroek** es de mêest algemêne vorm van een vlakke figure die vier oek'n eit. De zydn moetn nie even lang zyn, en d'oek'n moetn gin 90° zyn. Ofankelik van de eigenschappn ei je verschillende specioale vormn van vieroek'n:

* trapezium
* parallellogram
* rechtoek
* rute
* vierkant
Alvinne (Picobrouwery)

**Picobrouwery Alvinne** is en brouwery in Iengelmunstr. De brouwery weird ipgericht lik ne VZW deur Glenn Castelein en Davy Spiessens.

Ulder êeste bier, Alvinne Blond, wird zêre gevolgd deur en Blond Extra, Bruine en Tripel-varioatie. 

Doa nevenst wirden er ôok verschillende etikettebieren gebrouwn. Da gebeurt mêestal ip aanvroage van verênigiengen of streekbiercafés.

Alvinne is en picobrouwery, da wil zeggn dan'ze ollêne moa in klêne hoeveeleedn, een klêne vier hectolitr per kêe, brouwn. Ulder bier es dan ôok moa in en poar gespecialiseerde biercafés of in de brouwery zelve te kôpe. Omda ze zôon klêne produktie ein es uldere brouwery moa 'n goe schorte grôot.

Alvinne tôogt dat'er nevenst Inbev en de grôte brouweryn nog ploatse es vôor klênere brouwers woar dat'en styl nog met erte en ziele eutgeoefend wird.

## Sôorten bier van den brouwery
* Alvinne Blond
* Alvinne Tripel
* Alvinne Bruin
* Alvinne Blond (Extra)
* Melchior
* Balthazar
* Podge Belgian Imperial Stout
* Gaspar

## Brouwerscursus en vôordrachtn
Picobrouwerij Alvinne organiseert ôok ne cursus vôor amateurbrouwers. Achtr en serieuze theoretische inleidienge kregen de cursisten d'occoazie ulder eign bier te brouwen. Oat da goe lukt, keund'je vôder experimenteren en jen eign familiebier (loaten) brouwn.

Lesgever Glenn Castelein, die zelve gediplomeerdn brouwer es, kan ip anvroage vôordrachtn komn geevn over 't brouwn. Ie geeft ôok vôordrachtn oovr de Belgische bierkultuur (geschiedenisse, 't schienken, degusteren, ..). 't Drienkn moei'je zelve kunn.

## Externe koppelienge

Picobrouwery Alvinne
Hill 62

**Hill 62** is e plekke in Zillebeke woa dat er gevochtn is in den 1sten Wèreldôorlog. De noame verwist na de ogte van 't ogste punt van 'n euvel: da legt juste 62 meters boovn zêe-nieveau. De noame is op zyn Ingels uutesprookn.

## Wie wos er boas op Hill 62?
In 'n ôorlog wos Hill 62, en 't bus, derroend, was een gruwelik slachtveld woa dan d'r er oek vele Britse soldaten gesneuveld zin. Generoal Bulfyn adde beloofd da die mann nôos zou moetn vèchtn, zoender zyn uutdrukkelyke toestemming (vandoa de noame "Sanctuary Wood"). 
Moa de Duutsche kwamn in 1916 zodoanig opzettn da Hill 62 in de froentlinie kwam te leggn (op 2 juni 1916 kostn ze zelfs de hêle plekke verovern). 
De Canadeezn en de Iengelsche attakkeernde op nundern toer op 13 juni 1916 en azo viel Hill 62 were in d'handn va de Geallieerde.

## 't Museum
*Sanctuary Wood Museum*: de plekke is bewoard lik of da 't wos in 1918 mè loopgroavn (tranchées), gewèrn e muniesje.

## Hill 60
Hill 60, oek e plekke woa da 't er zwoar gevochtn is, legt in 't geburte.

## Externe koppelienge
*Info over 't museum
Meter

* meter of meitr (ZO WVL) de SI-eenheid va lengte
* meter of meitr (ZO WVL), algemêenen noame vôor an stik aloam of nen appareil om iets te meten, vb lintmeter, plôoimeter, goazemeter, woatermeter, drukmeter, dynamometer
*meter, e vrowwe die doopgetuge is of het meterschap van etwa of etwien anveird eit
*meter, courant gebruukt als andudienge of ansprekienge van en grôotmoedr. De boasis (soamen me dôopmeter) vôor de ansprekienge "mémé", in Vloanderen, zôowat de mêest gebruukte ansprekienge vôo grôotmoeder.
Meter (lengtemoate)

De **meter** (symbool **m**) is den internationoale standoardeenheid va lengte. Z'is gedefinieerd sinds 1983 deur den afstand dat 't licht in 1/299.792.458 seconde in vacuüm oflegt.
Hill 60

|thumb|250px|E restant van e bunker
|-
thumb|250px|Hill 60, anno 2006: rustig & vredig
|-
|thumb|250px|Detail van 't monument
|-
|}

**Hill 60** (utsproake: *il tjesteg* (te plekke), *hil sykstie* (Iengels)) is e plekke by Zillebeke woa dat er zwoar gevochtn is in 'n Êestn Weireldoorloge. 't Liggn nog ossan vele soldoatn die nôojs evoen of begroavn zyn.

## Van woa komt die noame?
In 19sten êeuw en ze e tringlyne emakt (Yper-Komen) en e masse van de upegroavn eirde kwam up die plekke. De noame komt van ’t feit dat dien euvel juste 60 meters boovn zêe-nieveau ligt.

## ’t Belang va Hill 60
Iedern euvel wos va strategisch belang in ‘n Oorlog: je kud et slagveld vele beter overzien. Dus je ku goan peijzn dat 'n Duuts en de Geallieerd'n nunder kapot evochtn en voen Hill 60 in nunder macht te krygn. De Duutsche kusn de Fransche verjoagn up 10 december 1914. Toen dan d' Iengelsche de Fransche up die plekke oflostn, wuldn dedie Hill 60 veroovern. 'n Slag wos dêels oek oundergroens eleverd. In De Twidde slag om Mêesn loagn d’r van de 19 omplofte mien oek twêe ounder Hill 60.

Vandoage is ’t nog ossan styf bezocht deur Iengelsche toeristn - dikkers familie va veteroan. 't I doar oek e meseumtje juste derby.

## Wie wost er boas up Hill 60?
* Êest woarn de **Fransche** boas
* Up 10 december 1914 wos ’t van de **Duutsche**
* 17 april 1915 is ’t veroverd deur de **Iengelsche**
* De **Duutsche** kwaamn were op 5 mei 1916
* Were van de **Iengelsche** up 7 juni 1917
* Nog ekè van de **Duutsche** in april 1918
* Te lange leste, were van de **Iengelsche** op 29 september 1918

## 't Museum
Vroeger wos er vlakby e museumtje. Je voengt er mitrajettn en geweune geweirn, bajonetn, fottoos, diasn, klêers,... Moa dat bestoa nu ne mi. Nu is 't er in de plekke e restoranksje.

## Hill 62
Hill 62 - oek e plekke woa da 't er zwoar gevochtn is - ligt in 't geburte.
Illig-Bloedprocessie

thumb|Et conopeum
D' **Illig-Bloedprocessie** eet olle joarn platse ip Ons-Êer-Emelvoart in Brugge. 't Is een Christelikke processie die bestoat uut grôte wagens  en doaby veel groepn die vertelliengen uut et Oud en Nieuw Testament verbeeldn.

De reedn vo de stoet is 't feit da kruusvoarders oender de leidinge van Diederik van den Elzas in 1150 't Bloed van Christus ('t Illig Bloed dus) noa Brugge zoen meegebrocht hen uut Palestina. Diederik zou de relikwie gekreegn hen, met toestemmienge van de patriarch van Jerusalem, uut handn van zyn schôonbroere Boudewyn III van Anjou, keunienk van Jerusalem. Sedert ton, en dus ol vo méér dan 800 joar, goat d'Illig-Bloedprocessie deure. Vo de Bruggeliengen is dat een specioalen oogdag en d'er komt ook oltyd veel volk kyken. 'T zien vrêe vele menschen da zeggn da de Romingse Soldoatn de schôonste groepe is, omda ze zo vele disiplien moetn èn voe heelsang te stampn.

## De relikwie van ’t Illig Bloed in Brugge
De relikwie (een poar druppels gestold bloed) wordt bewoard in een lankwerpig flastje in bergkristal, dat in een gloazen koker zit, ofgebôord met goudn krôontjes. Jozef van Arimathea, een discipel van Jezus, zou ’t bloed ipgevangen hen en bewoard, achter da Jezus van ’t kruus ghoald was.
Kattestoet

De **Kattestoet** van Yper is e drie-joarlikschn stoet die in 't teekn van kattn stoat.

## Geschiedenisse
'n Oorsproung van 'n stoet is een bitje ounduudelik. 't Is zeker da ze sedert 1476 kattn smeetn uut 't belfort van Yper. Da wos e gebrukelik fenomeen in de Middeleeuwn, omdan de menschn geloofdn dan kattn 't kwoad brochn. Z'en de latste kee echte kattn no beneen esmeetn in 1716 - doarachter voundn ze 't verzekers te wreed voe de beestjes. Tusschn 1813 en 1817 en z'et nog eentege kirs edoan.

## Modernn stoet
In 1938 is 'n burgemeester van toune, *Jan Vanderghote*, were begunn met 'n stoet, me da verschil da ze me pluchn kattn smeetn. Achter 'n twin weireldoorloge en ze etwot nieuws inevoerd: e kleenn stoet. In de joarn vichtig, ounder invloed van burgemeester *Albert Dehem*, is 'n stoet uutegroeid toet e groot spektoakel woarin da de geschiedenisse en de rolle van de katte uutebeeld wos. 't Wos eest e joarlikschn stoet, moar in 1991 zyn ze overeschoakeld up e drie-joarliks evenement. De latsten wos in 2018, 'n noastn dus in 2021, moar uytgesteld noa 2022 deur Corona.


Ofbeeldienge:Kattenstoet.jpg|Minneke Poes, Kattenstoet 2006
Ofbeeldienge:Kattenstoet after ww2.jpg|Kattenstoet 1950-1960(onbekend)
Ofbeeldienge:Ieper Minneke Poes.JPG|Minneke Poes. Kattenstoet 2012
Ofbeeldienge:Ieper Reuzenkat Cyper.JPG|Cyper, Kattenstoet 2012
Ofbeeldienge:Kattenstoet 2012.JPG|kattenstoet 2012


## Externe koppelienge
*Website van Yper
Dôodngang

thumb|right|Dôodngang mée bunkercomplex en monument
De **Dôodngang**, Fransche benamienge 'Boyau de la Mort' ('de Bajo' in de volksmoend),  is e restant van de loopgroavn uut den Êestn Weireldoorloge in de dêelgemêente Koaskerke in Diksmude. In den oorloge was 't de mêest voruutgeschoovn stellienge van 't Belgische leger, da teruggedroengn was toet Bachtn de Kupe. 't Was 't verdedigiengspunt teegn de Duutschers, die alêne in Diksmude over den Yzer gerakt woarn. De noame eit et te 'dankn' an 't feit dat er vele dôodn vieln deur de constante beschietiengn van de Duutschers. 't Is t'ope met den Yzertoorn êen van de belangrykste herdenkiengsmonumenten an den Êestn Weireldoorloge.

## Externe koppeliengn
*Site van de Bajo ip Inventaris Bouwkundig erfgoed
*Het keuninklik museum van 't leger
Drieoek

thumb|right|250px|Nen drieoek

Nen **drieoek** es de mêest algemêne vorm van een vlakke figure me drie oek'n. In zyn mêest eenvoudige vorm es de lengte van de drie zydn nie gelik an elkoar, en den ene zyde mag noois groter zyn of de som van de twee andere. 

In nen drieoek es de somme van d' oekn oltyd 180°.

Der bestoan verschillende specioale vormn van drieoek'n:
* ip boasis van de zydn:
** nen willekeurigen drieoek
** nen gelykbênigen drieoek
** nen gelykzydigen drieoek
* ip boasis van d'oek'n
** nen rechtoekigen drieoek
** nen scherpoekigen drieoek
** nen stompoekigen drieoek

## Formules:
* Omtrek = somme van de zydn
* Uppervlakte = (boasis x ôogte)/2

## Specioale lynn
* Ôogtelyne = de lyne vanuut n oekpunt lôodrechte up d'overstoande zyde
* Zwoartelyne = de lyne vanuut n oekpunt noa 't midden van d'overstoande zyde
* Middellôodlyne = de lyne deur 't midden van n zyde, lôodrecht up die zyde

Eigenschappn van die lynn:
* De drie ôogtelynn goan deur 1 punt ('t ôogtepunt H van den drieoek)
* De drie zwoartelynn goan deur 1 punt ('t zwoartepunt Z van den drieoek)
* De drie middellôodlynn goan deur 1 punt ( 't middelpunt O van den drieoek. Vanuut da punt kuj dus 'n cirkel têeknen die deur de 3 punten van den drieoek goat).
* Die drie specioale punten liggen up 1 rechte, de rechte van Euler
* |HZ| = 2|ZO| 
* De drie bissectricen goan deur 1 punt, da punt es 't middelpunt van de ingeschreven cirkel.

[thumb|left| De rechte van [Euler ]]
Perse

En **perse** wa ôorsproenkelik en lange outn stoave of tiezje (*frans: tige*), geweunlik van twjee teut drie meitrs lank. 't Word es afkomstig van 't Franske *perche*.
Persen wirdn vele gebreukt rechtstoande per drie tôpe gebond'n om der persebôon'n te loatn lanksgroein. Persebôon'n zeun eigentlik de klemvarieteit van princessebôon'n (sperziebôon'n). De streukvarieteit noemn we uttebôon'n.

In de lôop d'r joarn zeun der modernere persn gebreukt vôor de bônekwjeek: olle péchjel (stoal) en plastiek beuzen voe den elektrik. Er wird'n oak betoengiezers gebreukt.

Persen wird'n ôok vele gebreukt om mee te vissn; de visperse die dikwils in bamboe wa vôo 't gewicht ljeege 't houd'n. Tegenwoordig zeun de vispersn gemakt lik beuzen met moderne kunstvezels (kôolstoffe, glasvezel) en resien'n.

De outn perse van twjee meiters tachentig is ôok an woapen in de tai-chi-chuan of tai-chi, en chineeske vechtsport.

In 't Vloams zeggen ze oak soms van iemand dattie en lange perse es.

't Word perse ei gjeen verband me 't Nederlandse pers of persen: in Vloandren wordt dadde as presse of pressen eutgesprook'n, ôok van 't Frans dus.
Rechtoekigen drieoek

thumb|right|250px|Nen rechtoekigen drieoek
Nen **rechtoekigen drieoek** es nen specioaln vorm van nen drieoek. In een rechtoekigen drieoek es't er ênen oek die 90° meet. 

De stellienge van Pythagoras (a2 + b2 = c2) es allêne moa toepasselik ip nen rechtoekigen drieoek. 
In woorden: 't Kwadroat van de scheve zyde es gelik an de somme van de kwadroaten van de 2 rechtoekszyden.

In een rechtoekigen drieoek meetn d'oek'n die gin 90° zyn tesoamn 90°. Het ippervlak van nen rechtoekigen drieoek es gelik an a . b / 2.

Oj je drie-oek nie rechtoekig is ton heft de cosinusreehl de foute were ten ipzichte va de stellienge van Pythagoras: a2 =b2 + b2 - 2 b c cos Â.
Den elft van die foute is dorom ok 't skalair product bc cosÂ.
Gelykbênigen drieoek

thumb|right|150px|Nen gelykbênigen drieoek

Nen **gelykbênigen drieoek** es nen specioaln vorm van nen drieoek. In een gelykbênigen drieoek ein twêe zyden dezelfste lengte. Eenn gevolg doarvan es datter ôok twêe oeken gelik zyn.
Merkwoardig product

Met e **merkwoardig product** wordn in algebra produuctn angeduud woa daj toch ne kêe extra na moe kykn. Ge keun ze makkelik erkenn mee dan ze vree symmetrisch utgeweirk werdn.

### Formules

* (a + b)^2 = (a + b)(a + b) = a^2 + 2ab + b^2\,
          
* (a - b)^2 = (a - b)(a - b) = a^2 - 2ab + b^2\,
         
* (a + b)(a - b) = a^2 - b^2\,
        
* (a + b)^3 = a^3 + 3a^2b + 3ab^2 + b^3\,
       
* (a - b)^3 = a^3 - 3a^2b + 3ab^2 - b^3\,

* (a+b+c)^2 = a^2+b^2+c^2+2ab+2ac+2bc\,
Gehêel getal

E **gehêel getal** es e getal da in de verzoamelienge \Z zit. Da zyn de getalln 0, 1, 2, 3, ..., -1, -2, -3, ...
Anders gezeid, e getal es illement van de verzoamelienge van de gehêle getalln, as 't negatief, nul of positief es... 't Mag dus wel gin kommagetal zyn. 

Nog kêe anders gezei: 't is een uutbreidienge van de natuurlyke getall'n mè de negatieve getalln.

Wiskundig kaj de gehêle getalln omschrievn als de klêenste verzoamelienge me de eigenschappn:
:0 \in \mathbb{Z}
:z \in \mathbb{Z} \implies z + 1 \in \mathbb{Z}
:z \in \mathbb{Z} \implies z - 1 \in \mathbb{Z}

De uptellienge, oftrekkienge en de vermenigvuldigienge van gehêle getalln es "inwendig", da wilt zeggn da de uutkomste were n gehêel getal es. De delienge is nie oltied 'n gehêel getal, bevôorbild: 6:7 zit nie in \Z.
Doadeure es 't nôdig vo 'n nieuwe verzoamelienge getalln te definiëren: de rationoale getalln
Andjoen

Nen **andjoen** (Nederlands: *ajuin* in Vloandern, *ui* in Holland) (*Allium cepa*) es e plante da je kut gebruukn as e sorte van groensel.  't Ginne da je ipeet es den bol vanoundern an de plante, die straf smakt en uut verschillige schelln bestoat.  G'èt andjoens in vree veel verschillige kleurn en vormn.

E kwoalik neveneffect van vele andjoens eetn is gasvormieng en da je der moet van bleitn a je ze schelt.
Gelykzydigen drieoek

thumb|right|250px|Nen gelykzydigen drieoek

Nen **gelykzydigen drieoek** es nen specioaln vorm van nen drieoek. De drie zyden van nen gelykzydigen drieoek zyn even lang. Dat eit verder als gevolg dat de drie oeken gelik zyn en dat ze olledrie 60° bedroagn.

O je de drie middellôodlynn goat têkenen kom je één snypunt uut. Da punt es 't middelpunt van de omgeschrevn cirkel.
Yperiet

thumb|right|300px|1,1-thiobis(2-chloorethaan): de chemische formule van Yperiet

**Yperiet** of **mosterdgas** is e vloeistoffe die styf pykt as ze in contact komt mi je vel of jen ôgen. Ouk oa je de damp inoasemt, vergoa je van ’t zêer. Je kan 't er blind va komn. En op je vel komn d’er grôte bloazen.

In den Êeste Weireldoorloge wos da gas voe den êeste kê gebruukt deur de Duutschers in 1917 an ’t frount by Yper (vandoar oek de noame). ’t Ed e joar gedeurd vôorn da de Iengelsche oek nundern variant addn.

De bedoeling van ’t gas, als woapen, is ni om de tegenstander dôod te doen (want 99% van de slachtoffers overleefde Yperiet) moar om nem uut te schoakeln. Dat adde e perversche reden: e gewoendn soldoat zorgt voe mêer miserie in zyn regiment dan e dôon soldoat.
Stêenstroate (stroate)

De **Stêenstroate** (*Steenstraat*) is een oede stroate deur e deel West-Vlamse gemeentn. De stroate ed e geschiedenisse die weregoat toet in de Romeinse tyd.

De stroate is een oede verbiediengsweg (diverticulum) tusschn Kassel in Noord-Vrankryk en Eirdnburg in wuk dat tegenwoordig Zeeuws-Vloandern is. Meugelyks bestound die stroate ol van voorn de Romeinse tyd, en is 't 'n deur under rechte getrokk'n of verhard, of j'is nieuwe ageleid achter de transgressei van de zee. De verharde boane et eeuwnlang bluuvn bestoan.

Hele stikk'n van da rechte tracée bestoan nog oltnd, en in verschillnde gemeentn et de stroate zelfs nog die stroatnoame. In 't centrum van de provinsje ligt er meer dan 10&nbsp;km Steenstroate tusschn de Rudenberg en de Blankaart in Diksmude. Vanof de Rudenberg vormt de Steenstroate de grenze tusschn Kookloare en Andzoame, tonne lopt de stroate deur Werken langs 't dorpcentrum. De boane stikt doa den Andzoamevoart over en lopt tonne Eesn binn. E bitje verder is de stroate de grenze tusschn Klerkn en Eesn en tonne de grenze tusschn Woomn en Tjoenkesove. In Eesn ligt de Steenstroate e poar kilometer in kassien, en is 't er sinds 1992 e beschermd landschap.

Vanof de Rudenberg noa 't noordn toe, is 't traject in Ichtegem were te viendn in de Ruidenbergstraat en de Zuster Clarastraat. Meer noa 't noordn toe liggn der were stikk'n stroate in Wyndoale en Erdryke met de noame Stêenstroate. In Wyndoale zyn der overbluufsels va Romeins erdewerk gevoen. In die streke lag 't er e knooppunt met twi andre Romeinse verbiendiengsweegn, de Brugschen Heirweg en de Zeeweg.

Toet in de Middeleeuwn was die weg, 'thope met andere oude boann, e belangryken oofdweg. 't Is moar in den Oostenriekse tyd dat andere boann de rolle overpakte, meerbepoald de boane Brugge-Toeroet-Roeseloare-Meenn uut 1754, de boane Toeroet-Wyndoale-Ostende uut 1765 en de boane Wyndoale-Diksmude uut 1769.

## Zied ook noa
*Stêenstroate (Brugge)
*Zandstroate (Oednburg-Eirdnburg)
*Romeinsche weegn in België

## Referensjes
Johny Turbo

**Johny Turbo**, echte noame **Ivan Carlier**, (19 september 1955 - 6 januoari 2000) wos nen West-Vlamschen volkszanger ut de streke van Kortryk. In de joaren '90 es't ie bekend gewordn in hêel België deurdat een zinne uut *[[Slekke (Johny Turbo)|Slekke]]*, zyn bekendste nummer, ("Ja, gomme begunn of oe skêet da") als jingle gebruukt weird in het radioprogramma Hallo Hautekiet ip Studio Brussel.

Johny Turbo es vôorol gekend van een aantal singletjes, en trad ôofdzoakelik ip in de studentenmilieus en jeugdclubs. J'oat ênen cd: *[[Veske Zjever]]* (full-CD). Oundertusschn bestoat er wok nen covergroep van nem: *Turbo Alive*.

Johny Turbo drounk en smoordige redelik vele en es overleedn na een lange aanslepende ziekte (dat ie lange verborgen eit kunn oudn), slechts ênigte doagn achter zyn latste iptreedn (en da wos met de Gullegemse jeugdharmonie Burleske).

## Bekendste nummers
* Slekke
* Wie? 't Is Sinterklaas!
* Vis in de Leie
* Ik ben Johny (J.O.H.N.Y.)
* 'k et gezien
* Annemietje
* Bangkok
* Beroepsslaapkamerdeure
* Ik ben zo eenzaam (gebaseerd ip 't origineel van Will Tura)
* Maandag, dinsdag
* Margrietje
* Oede Zak
* Kompel Verrompel
* S ak ze zie
* Secitse
* The Constipation Blues
* Weddeddaddiere waddedda

## Gekende uutsproakn
Ênigte uutspoakn van Johny Turbo die vrêe gekend zyn by Zuud-West-Vloamsche studentn:

*  Zei se, Zei se, Zei se……….Zêek maar in men mulle!
* Oenke, Oenke, Oenke…….. Mul-le-droenke!
* Tsjakke, tsjakke, tsjakke……….. Skyt mor in me klakke!
* Jin, twjee, drie………..viere!
* Der, die, das………..Irma Laplasse!
* Dutroux, Dutroux, Dutroux…………Smyt moa jenne kelder toe!

## Externe koppelienge
*Ode an Johny Turbo
Windkracht 10

thumb|right|Een maquette van de Seaking gebruukt vo de TV-serie

**Windkracht 10** wos origineel een TV-serie (ip het toenmolige TV1) die em ofspeelde ip de helicopterboasis van Koksyde. De serie droaide round de lotgevalln van de crew van het 40ste smoldêel, da vliegt me de welbekende sea king helicopters.

De serie wos te zyn in 1997 en 1998 ip de VRT. De belangrykste acteurs die meedeedn woarn Warre Borgmans, Gene Bervoets, Andrea Croonenberghs, Ann Ceurvels, Marc Van Eeghem, Hilde Heijnen, Wim Opbrouck, Vic De Wachter,  Kurt Defrancq, Tom Van Landuyt, en Tine Van den Brande.

In 2006 es't er nen film uutgekoomn ounder dezelfde noame.
Noapels

**Noapels** (Italioans: *Napoli*, Nederlands: *Napels*) is de derde grotste stad van Itoalië, en de grotste van Zuud-Itoalië. D'r weun à peu près 3 miljoen menschn. Ze legt in de regio Campanië an de Golf va Noapels, en an de voet van de Vesuvius.

## Geschiedenisse
Noapels is gesticht deur de Oude Griekn (Nea-polis, de nieuwe stad) round 800 vôorn Christus. Loater va tyd kwamt ze in ann van de Romeinn. In de verdere geschiedenisse wos Noapels dikkers bezet deur vrimde machtn: de Longobardn, de Vikings (round 1100), de Spanjoarn (round 1500), de Fransche (round 1800). In tusschenpoozn wos 't oek onafhankelik en zelfs een apart keunienkryk. 
Roend 1860, dus 't begun van Italie ounder Garibaldi eigentlik, kwam et verval, want de macht, de industrie en 't kapitoal veruusde voegoed na 't Nôordn. Noapels kwam een arme stad, woa da de maffia (de Camorra) vry spel adde. 't Is moa redelik recent da Noapels were e bitje opflakkert.

Ofbeeldienge: Napelsgolf.JPG |De Golf va Noapels
Ofbeeldienge: Napelsstroate2.JPG|D'r rydt gin otto round zounder blutsen
Ofbeeldienge: Napelsheuvel.JPG|Ze bouwn overol woa da ze kunn

## Varia
* De pizza zou ountstoan zyn in Napels.
* Noapels is zot va voetbol. En zeker sedert de periode van Diego Maradona, die doa nog ossan lik e god verêerd wordt.
* De uutdrukkienge "Noapels zien en sterven" is ountstoan deur e vergissing. Eigentlik wos 't *Noapels zien en Mori*. Mori wos verkêerdelik vertoald als dôodgoan ('moriri' = Latyn voe sterven), moa 't wos dus eigentlik e noame van e stadje.
Gemêenteroadsverkiezingn 2000

Verkiezingsutsloagn van 2000

Arroundissement Brugge

Arroundissement Diksmude

Arroundissement Yper

Arroundissement Kortryk

Arroundissement Ostende

Arroundissement Roeseloare

Arroundissement Tielt

Arroundissement Veurne
2006

2003 - 2004 - 2005 - **2006** - 2007 - 2008 - 2009
't Joar **2006** is 't 6e joar in de 21e eeuwe volgenst de christelikke joartellienge.
## Gebeurtenissn
*Officieel Rembrandtjoar: 400ste geboortedag.
*Mozartjoar: 250ste geboortedag.
;moarte
*24 - Geborte van de West-Vlamsche Wikipedia
;oktober
*8 - Gemêenteroadsverkieziengn in België
;december
*13 - De RTBF-uutzendienge *Bye Bye Belgium*, e reportage vo de klucht over de zogezeide êenzydige ounofhankelikheidsverkloarienge van Vloandern, zorgt vo consternoasje en paniek by e hêel dêel Woaln.
*30 - Saddam Hoessein, verôordêeld vo de massamôord ip 148 sjiietn, wordt g'executeerd deur iphangienge.

## Muziek
Numero 1-hits in de Radio 2 Top 30:
*Wim OosterlincK: Kippensoep Allstars: *Kippensoep Voor Iedereen*
*Udo: *Isn't It Time*
*Belle Pérez: *El Mundo Bailando*
*Kate Ryan: *Je T'Adore* / *Alive*
*Pussycat Dolls/ Will.i.am: *Beep*
*Black Eyed Peas: *Pump It*
*Shakira/ Wyclef Jean: *Hips Don't Lie*
*Marco Borsato: *Rood*
*Scissor Sisters: *I Don't Feel Like Dancing*
*Clouseau: *Vonken & Vuur*
## Geboorn
## Gestorvn
;januoari
*1 - Johan Ballegeer, West-Vlamschn historicus, jeugdschryver en heemkundign
;ogustus
*12 - Guido Depraetere, West-Vlamschn tv-presentateur en producer
Gemêenteroadsverkiezingn 2006/Arroundissement Brugge

De verkiezingsutsloagn van de gemêenteroadsverkiezingn van 8 oktober 2006 in het Arroundissement Brugge.

left|150pxArroundissement Brugge
Gemêenteroadsverkiezingn 2006/Arroundissement Kortryk

left|150px
De verkiezingsutsloagn van de gemêenteroadsverkiezingn van 8 oktober 2006 in het Arroundissement Kortryk.

left|150px

left|150px

left|150px

left|150px

left|150px

left|150px

left|150px

left|150px

left|150px

left|150px

left|150px

left|150px
Wyndoale

**Wyndoale** es een parochie van Toeroet. Wyndoale es vôorol bekend vo zyn kastêel: het Kastêel van Wyndoale.

## Geschiedenisse
Een zekere Zustre Blanca eet ooit gezeid: "tja, da volk van 't Geuznbus, dat eet de noame uut eeke gekapt te zyn: nie gesnoeid, met het erte ip d'anden. Moar da volk had wel een erte van koekebrôod, zuk een da ze zelve moakn en goe sukeren."

Wyndoale is gegroeid van in 't Geuznbus, noa de top van 'Wyndaele Berg', geschid deur een oede spôorweg (nu: de oede tringroute), in de schoaduw van 't middeleeuwse kastêel van de 'Matthieus de Wynendaele'. 

‘t Is in Wyndoale dat Maria van Bourgondië van eur peird is gevooln, en woa dat Leopold III de capituloatie teegn Duutsland eet getekend.

't Geuznbus werd ip 30 mei 1912 officieel deur een keuninklik decreet in 't Stoatsblad toet 'Parochie Wyndaele' verheevn. Den dag doarachter ountvieng de Toeroetse dekenye een brief van den Biskop vô da te bevestign. De 5de juni 1912 benoemde Mgr. Waffelaert Camiel Meysmans toet paster. (Camiel Meysmans stound in de volksmound gekend als 'stoete Koarel') De volgende pasters woarn benoemd: Georges Deroulez (1923), Prosper Moncarey (1925), Alberic Deleu (1933), Jozef Neirynck (1938), August Willems (1961) en Paul Depondt (1981). Diene latstn verliet de parochie in 2001, en was azô de latste paster van Wyndaele.

At de parochie ipgericht werd in 1912, werd er zere een nôodkerke gebouwd (wuk da nu de parochiezoale is), en da werd ip de 25sten oktober van da joar ingewyd. Toet tonne had het schooltje van 't Geuznbus - nu geleegn in de Schoolstroate - als nôodkerke gefungeerd. 

De hudige Sint-Jozefskerke kwam ter pas ounder de vierde paster, Alberic Deleu. Ip 4 juni 1936 werd het Neo-Romoanse gebouw deur Mgr. Lamiroy ingezegend. De noame van de klokke was 'Koarel', genoemd noa Karel de Goede, de twidde patrôon van Wyndaele.
Verona

**Verona** es 'n stad en gemêente in 't nôorden van Itoalië. Verona ligt in de regio Veneto, ip 't schee'n tusschn de Po-vlakte en d'Alpn. 't Ligt an de Adige-riviere (e ziestrôom van de Po) en nie verre van 't Gardameer. Der weun'n mêer of e kart miljoen inweuners die ze "Veronesi" ofte "Scaligeri" noem'n.

## Liggienge
Verona grenst an de gemêentn Bussolengo, Buttapietra, Castel d'Azzano, Grezzana, Mezzane di Sotto, Negrar, Pescantina, Roverè Veronese, San Giovanni Lupatoto, San Martino Buon Albergo, San Mauro di Saline, San Pietro in Cariano, Sommacampagna, Sona, Tregnago en Villafranca di Verona. 

By de gemêente ôorn ôok nog de wykn en gehuchtn (*frazioni*) Avesa, Basson, Cadidavid, Chievo Madonna di Dossobuono, Marzana, Mizzole, Montorio, Nesente, Novaglie, Palazzina, Parona, Poiano, Ponte Florio, Quinto, Quinzano, San Felice Extra, Santa Maria in Stelle en Sezano.

## Geschiedenisse
De êeste inweuners van Veronia woarn de Euganei in 550 vôo Christus. In 300 vôo Christus es Verona een Romeinse kolonie gekoomn.

## Bezienswoardigheedn
thumb|right|300px|De Romeinsn arena

Deur de ryke geschiedenisse van Verona zyn der veel bezienswoardigeedn in Verona. 't Es gekoozn tot een UNESCO weirelderfgoedplekke. Het belangrykste monument es et Romeinse amphitheatre, de Arena, die gebouwd es round 30 achter Christus. Tot ip vandoage speeln ze der tonêelstikkn in de zomer. Andere monumentn uut de Rominse tyd zyn 't theoater, de Arco dei Gavi, de Porta dei Borsari en de Porta dei Leoni.

Uut de middelêeuwn en loater zyn vôorol de basiliekn en keirkn overgebleevn: de grôte Romoanse Basilica of San Zeno Maggiore, de Basilica de San Lorenzo, de St. Maria Antica en de St Anastasia zyn de belangrykste.

Verona es ôok nog gekend voo een onôoglik balkonske: het balkonske woarda Romeo Juliet zoe anbeedn ein (in het verhoal van Shakespeare). 

## Sport
* 't Weireldkampioenschap Koerse ip de boane eit iere in 2004 deuregoan en wierd ewonn'n deur Oscar Freire.
* In Verona spêeln der ôok twêe gekende foebolploegn:
** Hellas Verona, die in 1985 'n scudetto ewonn et. In under stadion (Marcantonio Bentegodi) en de Rôo Duvels in 1990 nunder 'thuusmatchn' gespêeld.
** Chievo Verona, die ôok êentige joarn in de Serie A gespêeld et.
Middellandsche Zêe

thumb|De Middellandsche Zêe vanuut de ruumte geziene
De **Middellansche Zêe** is e zêe tusschen Zuud-Europa, Nôord-Afrika en 't Wesn van Azië. 
D'r zyn e masse landn die an de Middellansche Zêe grenzn: 
* in 't nôorden: Spanje, Vrankryk, Monaco, Itoalië, Slovenië, Kroatie, Bosnië-Herzegovina, Montenegro, Albanië en Grieknland
* mêer na 't ôostn: Turkeye, Syrië, Libanon en Israël
* te zuudn: Egypte, Libië, Tunesië, Algereye en Marokko
* te middn d'rin: Malta en Cyprus

Ol die landn en e typisch klimoat: warme in de zomer, mild in de winter.
Spanje

**Spanje** (ook wel *Spaje* uutgesprookn), officieel 't **Keunienkryk Spanje** (Spoans: *Reino de España*),  is e land ip 't Iberisch Schiereiland in 't zuudwestn van Europa. 't Legt vlak ten ôostn va Portugal en te zuudn va Vrankryk. Wok de Baleoarn in de Middellandsche Zêe, de Canarische Eilandn in den Atlantischn Oceoan en de Spoansche exclaves in Nôord-Afrika moakn dêel uut van 't land.

D'r weunn mêer of 46 miljoen menschn. 't Is by de Europeesche Unie sedert 1986. 'n Oofdstad van Spanje is Madrid.
thumb|left|<center>Koarte van Spanje

## Steedn
De Spoansche steedn met de mêeste inweuners zyn:
# Madrid: 3.213.271, agglomeroasje: 6.095.439 (Regio Madrid)
# Barcelona: 1.615.908 (Catalonië)
# Valencia: 807.200 (Valencia)
# Sevilla: 699.759 (Andalusië)
# Zaragoza: 666.129 (Aragón)
# Málaga: 569.009 (Andalusië)
# Murcia: 430.571 (Murcia)
# Palma de Mallorca: 396.570 (Baleoarn)
# Las Palmas: 381.123 (Canarische Eilandn)
# Bilbao: 353.340 (Basknland)
# Alicante: 331.750 (Valencia)
# Córdoba: 325.453 (Andalusië)
# Valladolid: 318.461 (Castilië en León)
# Vigo: 295.703 (Galicië)
# Gijón: 275.699 (Asturië)

## Toaln
thumb|rechts|260px|Toaln in Spanje:
Spoans (Castilioans) is d' ênigste officiële nationale toale van Spanje, moa der zyn nog vier regionale officiële toaln (Cataloans, Baskisch, Galicisch en Aranees), die in sommigte gebiedn ook de dominante toale zyn, en twêe nie-officiële toaln (Asturisch en Aragonees). Buutn die toaln zyn der nog vele verschillige dialectn.

## Polletiek
Spanje is e parlementaire monarchie sedert 1975; de keunienk noemt Felipe VI. 't Land is ounderverdêeld in 17 autonome regio's of autonome gemeenschappn (in 't Spoans: comunidades autónomas).

## Toerisme
Veel Belgen, en dus ouk West-Vloamiengn, goa geirn op vakanse na Spanje. De costa's an de Middellansche Zêe of e citytrip na Barcelona zyn stief in trek.
## Externe koppelienge
* Dienst va toerisme
Grôot-Brittannië

thumb|Locoatie van Grôot-Brittannië in Europa
**Grôot-Brittannië** (Iengels: Great Britain) is een eiland in 't nôordwestn van 't Europees vasteland. 't Is 't ôostelik eiland van 't Verênigd Keunienkryk en pollitiek gezien bestoat 't uut Iengeland, Schotland, Wales en ênigte eilandjes lik Wight, Anglesey, de Scilly-eilandn, de Hebriden, de Orkney-eilandn en de Shetlandeilandn. 't Eiland Man en de Kanoaleilandn zyn doa nie by omda ze gin dêel uutmoakn van 't Verênigd Keunienkryk.

Et eiland noemn ze Grôot-Brittannië vo nie te missn met de Fransche streke Bretagne.

De grotste steedn zyn Aberdeen, Birmingham, Blackpool, Cambridge, Cardiff, Edinburgh, Glasgow, Ipswich, Londn, Leicester, Liverpool, Manchester, Northampton, Norwich, Oxford, Plymouth, Preston, Sheffield, Southampton, York.
Elverdienge

**Elverdienge** is e dorptje in de Belgische provinsje West-Vloandern en e dêelgemeente van Yper. 't Weunn oungeveer neegntienounderd meschn.
Wien dat er no de kust rydt oul de Veurnscheroute (N8), passeert oek deur Elverdienge.
## Beziensweirdigheedn
:15px *Kykt noa [[Bouwkundig erfgoed in Elverdienge]]*
De parochie is surtout ekend deur 't beeld va Georges Van Eeckhoutte ('t klêen ventje van Elverdienge), van wien da Willem Vermandere e liedj'emakt et.
't Is oek e meuln uut de joarn 1800, mo 't bluuft eigentlik nie mi vele van over. 't Stoat oek e kastêel.
thumb|left|'t Klêen ventje van Elverdienge
Provincieroadsverkiezingn 2006

De **provincieroadsverkiezingn** vollen mêestol tôpe me de gemêenteroadsverkiezingn. De verkiezingn in 2006 gingn deur ip 8 oktober. De tendensen in West-Vloandern woaren dezelfde lik in de reste van België:

* Het kartel CD&V-N-VA woun fors: +4%
* Het Vlaams Belang brak deure ip het platteland en kende de grôotste winste: +6.8%
* Het kartel SP.a-Spirit têkent een klêne winst ip: +1.2%
* De grôotste verliezer wos de Open VLD -3.8%, en Groen! verloor lichtjes: -1.1%

## De resultoatn van de provincie West-Vloandern
Pooln

**Pooln** (Pools: *Polska*), officieel de **Republiek Pooln** (Pools: *Rzeczpospolita Polska*), is e land in Middn-Europa. 't Legt in 't westn an Duutsland, in 't zuudn an Tsjechië en Slovakije, in 't ôostn an Litouwn, Wit-Rusland en Oekraïne. In 't nôordn legt et an de Ôostzêe.
'n Oofdstad van Pooln is Warschau.
thumb|left|<center>Koarte van Pooln

Andre grôte steedn in Pooln zyn Krakau (Kraków), Łódź en Katowice.

Pooln zat ounder 't juk van Rusland (ex-USSR) toet an 1989. 't Land is sedert 1999 by de NAVO en sedert 1 meie 2004 is 't lid van de Europeesche Unie. 't Is in nuze streekn bekend gerocht achter d'n twiddn weireldoorloge ton da vele dorptjes deur Poolsche troepn bevryd woarn.

De levensstandoard is in Pooln de latste joarn styf vooruut an 't goan: overol in Pooln wordt er gebouwd en zyn der wegenwerkn. De Poolse regerienge zendt in Ingeland zelfs spotjes uut ip den tv vo Poolse werkmann were noa Pooln te roepn.

De oudere generoatie kan nog Russisch klappn, de jounge klappn ollemoale Iengels en moetn nietn weten van de Russen.

## Cultuur
### Weirelderfgoed
In Pooln stoan der 14 plekk'n ip de weirelderfgoedlyste van den UNESCO. 
*Historisch center van Krakau (Kraków)
*Keunienklyke Wieliczka- en Bochnia-zoutmyn'n
*Auschwitz-Birkenau: Duuts naziconcentroatie- en verniêtigiengskamp (1940-1945)
*Bus van Białowieża (gedeêltelyk in Wit-Rusland)
*Historisch center van Warschau
*Oude stad Zamość
*Middeleêuwsche stad Toruń
*Kasteêl van de Duutsche ridderorde in Malbork
*Kalwaria Zebrzydowska,  maniëristisch architecteure- en parklandschapscomplex en bedevoartsplekke 
*Vredeskerk'n in Jawor en Świdnica
*Hout'n kerk'n van zuudelyk Małopolska
*Muskauer Park / Park Muzakowski (gedeêltelyk in Duutsland)
*Hala Stulecia (evenement'nhalle) in  Wrocław
*Hout'n tserkva's van de Karpoat'n, Oôsters-katholieke en Oôsters-orthodoxe kerk'n (gedeêltelyk in Oekraïne)

Ofbeeldienge: Chcę krzyczeć, chcę ryczeć, chcę śpiewać... (3873896715).jpg | Historisch center van Warschau
Ofbeeldienge: Panorama of Malbork Castle, part 4.jpg | Kasteêl van Malbork
Ofbeeldienge: Kalwaria Zebrzydowska 014.jpg| Kalwaria Zebrzydowska

## Bekende Pooln
* Lech Walesa: vakboendsman en ex-president
* Johannes Paulus II: paus van 1978 toet 2005
* Frédéric Chopin: componist
* Copernicus: astronoom
Jules Destrooper (merk)

thumb|right|Fabrieke van Destrooper in 't centrum van Lo
**Jules Destrooper** es een merk van koeksjes en de noame va de fabrieke die die koeksjes makt. De fabrieke stoat in Lo-Rênienge. In feite makt Jules Destrooper veel verschillende koeksjes:
* de bekendste zyn de beuterkoeksjes, Lukkn genamd, met de typische rutevorme
* beuterwoafeltsjes
* kanêelkoekstsjes
* dentelln
* florentinn

## Geschiedenisse
In de 19de êeuwe gaf Jules Destrooper, è bakker en andeloare, voe cadeau koekn mee voe ze klantn. Die adn zukkn succes datn ze up grôte schoale begon/ste te produceern en een fabrieke begon/ste in 1886. Vanaf 1956, toen datn derde generoatie Destroopers troer in andn pakte (Jean en Hubert Destrooper), begostn ze under productn ut te breid'n deur andre koekn over te koopn. Zé vele succes, bevoorbeeld tkeuningsuus en in Amerika.

## Externe kopplienge
*De officieeln website
Prison Break

**Prison Break** is een Amerikoansche televisieserie va de zender FOX (in Olland uutgezondn up RTL5, in België op KanaalTwee). 't Zyn oundertusschn ol 2 series emakt.

## Veroal
Lincoln Burrows zit onschuldig in 'n bak omda ze zeggn dat 'n de broere van de vicepresident van Amerika e vermoord. Zyn broere, Michael Scofield, wilt em elpn uutbreekn. Doarom overvalt ie e bank, lat em arresteern en vliegt ook in 'n bak. E zort dervôorn dat 'n in 't zeste gevang vliegt (Fox River State Penitentiary). Ot 'n doa zit, toogt 'n oedat 'n wilt uutbreekn, de groundplann van 't gevang stoan gecamoufleerd up zyn lyf getattoeëerd. Ook et 'n andere belangryke informoasje up zyn lyf loatn zettn, ollemoal in code, zodat et nie zot upvolln.

Et veroal goat ook over twi advocaatn (intje dervan is Lincolns ex-mokke) die probeern Lincolns onschuld te bewyzn. Mor das moeilik, omdat er flikkn van de Secret Service under teegnwerkn.

Der zyn der nu ol 3, in den derden zitten aost al de ountsnapte tope in de bak in Sona, tergste gevang van heel mexico, doar zit Whitsler, en Michael moet em nu ook uutbreken.

## Externe koppelienge
* De site van KanaalTwee